ArtKvart

Diamond Dust i Cold Snap u Palachu
2024-11-02 20:00 - 23:00 (Europe/Zagreb) | Klub Palach, Rijeka
U Palachu se u subotu, 2. studenog u 20 sati, održava još jedna večer ispunjena metalom uz nastupe Cold Snapa i Diamond Dusta
Cold Snap je varaždinski bend, aktivan od 2003. godine, poznat po modernom metal zvuku. Svirali su preko 450 nastupa diljem Europe, uključujući festivale poput Wacken Open Aira, MetalDaysa i EXIT-a. Njihova diskografija obuhvaća EP „Mea Culpa“ (2005) te četiri albuma, od kojih su zadnja tri producirana s Tue Madsenom. Bend je dobitnik Zlatne Koogle za najbolji novi bend 2009. i nagrade publike za video „Monster“ 2016.
Nadalje, Diamond Dust je bend osnovan 2006. i nudi heavy metal riffove s melodičnim i thrashy elementima. Godine 2022. objavili su debi album „Ten Years in Dust“. Nastupali su na festivalima poput MetalDaysa i kao podrška RiotV.
Ulaznice: pretprodaja 12€, na dan događaja 15€.

Suvremena plesna predstava „Ova: Tristitia“ Valentine Miloš i Anike Cetine
2024-11-02 19:00 - 21:00 | Filodrammatica
„Ova: Tristitia“ je plesna predstava kojom umjetnice razmatraju temu slavljenja i žalovanja u odnosu na poimanje ideje života i smrti, te istovremeno, sagledavaju, kako se sentimenti radosti i tuge jednako zrcale i u našim svakodnevnim životima. Autorice u ovom radu zanima koreografski uprizoriti tu temu, pristupajući joj kroz njen potencijal za kontemplativnost i ambivalentnost. Kao dramaturško polazište, predstava uzima u obzir i ljudsku potrebu i potragu za radošću i želju za zabavom kao njenim izvorom, stoga promišlja i samu plesnu predstavu kao jedan od tih izvora. Predstava se ostvaruje u činovima kao „showcase“ teme tuge i slavlja, a koristeći kazališne metode kao svakodnevne postupke, umjetnice stvaraju priliku za priznavanje i prihvaćanje trenutka u kojemu se oba iskustva sljubljuju u jedno – životno.
Zbog ograničenog broja publike svoje je mjesto potrebno rezervirati e-mailom na adresu: ova.tristitia@gmail.com. Preporučena donacija za cijenu ulaznice je 8 eura.

Izložbeni projekt Siniše Ilića pod nazivom „Površinski kop“ nastao u sklopu MMSU-ove rezidencije Kamov posvećene radu u Arhivu BADco.
2024-11-01 - 2024-11-15 | MMSU
Siniša Ilić (Beograd, 1977.) vizualni je umjetnik koji djeluje kroz različite medije, a bavi se društvenim pojavama i mehanizmima, s fokusom na oblike rada, napetosti u društvu, pojave nasilja i nestabilne situacije. Izlagao je u MSU-u, Muzeju afričke umjetnosti, Kulturnom centru i na Oktobarskom salonu u Beogradu, Muzeju MAXXI u Rimu, muzejima Tate Modern i Calvert 22 u Londonu, muzeju Georges Pompidou i Fondaciji Kadist u Parizu, na Ural Biennaleu u Jekaterinburgu, u Kunshalleu, WUK-u i Open Spaceu u Beču, na LOFOTEN festivalu, u galeriji Nova i MSU u Zagrebu i Ljubljani, u Kunstraumu u Innsbrucku, Nacionalnoj galeriji u Pragu itd. Među
osnivačima je TkH – umjetničko-teorijske platforme iz Beograda (2000. – 2017). Istražuje oblike kolektivnog rada i poziciju umjetnika kao kustosa te se bavi dizajnom izvedbenog prostora.
O radu: sinisailic.blogspot.com
Instalaciju je moguće posjetiti uz prethodnu najavu, od utorka do petka između 10 i 15 sati. Posjet je potrebno unaprijed dogovoriti putem e-maila: sabina.salamon@mmsu.hr

Film o životu Dražena Petrovića: Premijera biografske drame „Dražen“ u Art-kinu
2024-10-31 20:00 - 22:00 | Art-kino
U Art-kino premijerno stiže iščekivana domaća biografska drama „Dražen“ u četvrtak, 31. listopada u 20 sati, uz gostovanje redatelja Danila Šerbedžije, glavnog glumca Domagoja Nižića, glumca Marka Petrovića te autora projekta i producenata Ljube Zdjelarevića i Igora Šibera.
Nakon premijernog prikazivanja filma, tijekom studenog u Art-kinu održava se još deset repriznih prikazivanja.
Ulaznice za film „Dražen“ su u prodaji, a dostupne su na blagajni Art-kina (otvara se sat vremena prije početka prve projekcije u danu) i putem stranice ulaznice.hr.
Više informacija potražite na sljedećoj poveznici.

Kazalište svima: prvi program inkluzivne pretplate „Gospođa ministarka“
2024-10-31 19:30 - 21:00 | HNK Ivan pl. Zajc, Verdijeva ul. bb, Rijeka, 51000
Predstava je dostupna osobama oštećena vida i sluha kao i čujućim i videćim osobama.

PREDSTAVLJANJE FONDA „VESNA DEEPTECH VC“ ZA POVEĆANJE TRANSFERA TEHNOLOGIJE
2024-10-31 10:30 - 12:00 | Aula Magna na Rektoratu, Trg braće Mažuranića 10, Rijeka

Predstavljanje knjige „Modernizam na filmu - Europski umjetnički film (1950. – 1980.)“ u Art-kinu
2024-10-30 19:00 | Art-kino
U sklopu programa Film izvan okvira Specijalne filmske knjižnice Art-kino, Hrvatski filmski savez u Art-kinu predstavlja hrvatski prijevod knjige „Modernizam na filmu – Europski umjetnički film (1950. – 1980.)” mađarskog filmologa Andrása Bálinta Kovácsa, najreprezentativnije i najsveobuhvatnije studije modernizma u europskom filmu u ovom stoljeću.
Program se održava u srijedu, 30. listopada u 19 sati, a na predstavljanju sudjeluju autor knjige A. B. Kovács, prevoditeljica i urednica biblioteke Hrvatskog filmskog saveza Diana Nenadić te profesor i filmolog Nikica Gilić. Po završetku promocije, s početkom u 20 sati, uslijedit će projekcija europskog modernističkog klasika „Golaći” iz 1966. godine u režiji velikog mađarskog filmaša Miklósa Jancsa.
Ulaz na predstavljanje knjige slobodan je za sve posjetitelje, dok su ulaznice za projekciju filma „Golaći” u prodaji, a dostupne su na blagajni Art-kina ili putem stranice ulaznice.hr.
Više informacija potražite na sljedećoj poveznici.

Što ja to istražujem: dva intrigantna predavanja o umjetnoj inteligenciji i nanotehnologiji u Gradskoj knjižnici Rijeka
2024-10-30 18:00 - 20:00 | Gradska knjižnica Rijeka, Viktora cara Emina, Rijeka, 51000
U srijedu, 30. listopada od 18 sati u Gradskoj knjižnici Rijeka, u sklopu ciklusa „Što ja to istražujem” održat će se dva susreta na temu novih tehnologija i umjetne inteligencije. U 18 sati predavanje „Mikro i nanotehnologije: tehnološka revolucija za bolju budućnost” održat će Saša Zelenika, prijave se primaju putem obrasca ovdje, a u 19 sati predavanje „Što se krije u pozadini umjetne inteligencije?” održat će Rok Piltaver. Prijave se primaju putem obrasca ovdje.

Kuća halubajskega zvončara poziva na radionice tradicijskih praksi
2024-10-30 18:00 - 19:30, 2024-10-29 18:00 - 19:30, 2024-10-28 18:00 - 19:30 | Kuća halubejskega zvončara, Viškovo
Radionica „Parićajmo kopice“’ na kojoj će kroz tri dana svi zainteresirani moći naučiti kako plesti „kopice“ – vunene čarape koje su sastavni dio monture Halubajskih zvončara. Radionica je besplatna, a održavat će se u suvenirnici Kuće halubajskega zvončara 28., 29. i 30. listopada u terminu od 18 do 19:30 sati. Radionica je namijenjena svima, a prijave su moguće ispunjavanjem prijavnog obrasca.
Nakon ča se parićaju kopice, vrijeme je i za pripremu zvončarske maske! Radionica „Stori svoju maškaru“ održat će se 5., 6. i 13. studenog u terminu od 18 do 20 sati u suvenirnici Kuće halubajskega zvončara. Kroz tri susreta polaznici će na ovoj pokaznoj radionici biti upućeni u cijeli proces izrade maske halubajskih zvončara – od početne faze izrade konstrukcije, pa sve do posljednjih estetskih detalja. Pozadinske procese izrade maske koji se odvijaju u majstorskim radionicama polaznici će moći pogledati na fotografijama i videozapisima koji će također biti prikazani tijekom radionice. Radionica je besplatna i namijenjena je svima, a prijave su moguće ispunjavanjem prijavnog obrasca.
Posljednja po redu je popularna Škola potresujke koja svaki puta okuplja veliki broj zainteresiranih plesača. Škola potresujke održavat će se petkom, od 18:30 do 20 sati u periodu od 8. studenog do 13. prosinca. Cijena kotizacije za Školu potresujke iznosi 5 eura, a naplaćivat će se prilikom prvog susreta. Škola potresujke je također namijenjena svima, a prijave su moguće ispunjavanjem prijavnog obrasca.

Predavanje Gorana Pećanca „Patološki narcizam i kapitalistička distopija“ u Filodrammatici
2024-10-30 18:00 - 19:00 | Filodrammatica
U okviru programa „Refleks“ udruge Drugo more, kolumnist, pisac, marketinški stručnjak, aktivist i akademski slikar Goran Pećanac održat će u srijedu, 30. listopada u 18 sati u velikoj dvorani Filodrammatice, predavanje pod nazivom Patološki narcizam i kapitalistička distopija.

TranziT: „Utrka protiv vremena”
2024-10-30 17:00 | Galerija Kortil
U Galeriji Kortil će se, u srijedu 30. listopada u 17 sati, održati „Utrka protiv vremena” Lune i Nike Lilek, koja uključuje radionicu, plesnu predstavu i razgovor s publikom u sklopu programa TranziT.
Više informacija nalazi se na sljedećoj poveznici.

„UHVATI FILM“ FESTIVAL U RIJECI
2024-10-30 - 2024-10-31 | HKD na Sušaku

„Grandpa Guru“ u Art-kinu
2024-10-29 20:00 - 22:00 | Art-kino

„Nekulturno uzdizanje“ Ivice Lazanea
2024-10-29 20:00 | HKD na Sušaku
Bračanin Ivica Lazaneo donosi svoj novi stand-up solo show „Nekulturno uzdizanje“ po prvi put u Rijeku, 29. listopada u 20 sati u HKD-u na Sušaku.

Nakon stand-upa „Što ti misliš sa svojim životom“, koji je premijeru doživio 2020. godine i koji ste gledali u HKD-u, došlo je vrijeme za novi show pod nazivom „Nekulturno uzdizanje“. Očekuje vas sat i pol materijala nastalog u protekle dvije godine, u kojem ćete i vi i Ivica naučiti ponešto o prirodi, društvu, životu, smrti i njemu samome.

Nagrađivane predstave slavnih redatelja gostuju u riječkom HNK-u: „Braća Karamazovi“ i „San Ivanjske noći“
2024-10-29 19:30 - 21:00, 2024-10-26 18:00 - 20:00 | HNK Ivan pl. Zajc, Verdijeva ul. bb, Rijeka, 51000

Otvorenje donacijske izložbe Udruge „Moje mjesto pod suncem”
2024-10-29 18:30 - 20:30 | Janka Polića Kamova 19
Na izložbi će biti predstavljeni radovi 20 hrvatskih ilustratora i umjetnika, koji su svojim vizualnim jezikom dočarali živote djece koja odrastaju ispod ruba siromaštva. Preporučena donacija po ilustraciji iznosi 40 eura, a sav prihod ide izravno na račun udruge CeKaDe za program „Moje mjesto pod suncem“. Za najmlađe posjetitelje, Mile Kekin čitat će iz svoje pjesmoslikovnice „Mala”, uz video projekciju koja uvodi u svijet otpora stereotipima o izgledu i društveno prihvatljivom ponašanju.
Izložba se održava na adresi Janka Polića Kamova 19, Rijeka. Ulaz u prostor Udruge nalazi se s gornje strane ceste. Parkirna mjesta su vrlo ograničena, pa se preporučuje parkiranje na parkiralištu Tower Centra Rijeka, udaljenom 6 minuta hoda.

Rezidentica u gostima: književni susret sa književnicom Snježanom Radetić
2024-10-29 18:00 - 19:00 | Gradska knjižnica Rijeka, Viktora cara Emina, Rijeka, 51000
Prijave na događanje se primaju putem online obrasca ovdje.

2024-10-29 08:00 - 17:00
Muzej moderne i suvremene umjetnosti Rijeka ugostit će live izvedbu glazbene umjetnice Manje Ristić i multimedijalnog umjetnika Branimira Štivića te intro & outro set rezidenta programa di.merkla.
Clubbing program nastavlja se u Nemo klubu s gostovanjem glazbenice ChewChew iz Berlina.

Koncert Zvonimir Radišić Tria
2024-10-28 20:00 - 21:00 | HKD na Sušaku
Zvonimir Radišić Trio čine Henry Radanović na kontrabasu, Tonči Grabušić na bubnjevima te Zvonimir Radišić na gitari.
Ovaj koncert se može nazvati i susretom generacija riječke jazz scene. Trio njeguje tradicionalni jazz izričaj, a na repertoaru će se naći autorske kompozicije s debitantskog albuma New Horizons, objavljenog u kolovozu 2022., a kojeg potpisuje izdavačka kuća Croatia Records.

Retro Rijeka: Neda Andrić i njezin grad
2024-10-28 18:00 - 19:00 | Gradska knjižnica Rijeka, Viktora cara Emina, Rijeka, 51000
Knjiški razgovor s Nevenom Šantićem o legendarnoj riječkoj gradonačelnici.

Izložba „Žene: Il mondo al femminile – Ženski svijet“ autora Andora Brakusa u Palači Modello
2024-10-28 18:00 | Palača Modello
Izložba je posvećena svim ženama koje su obilježile život umjetnika. Odaje počast ženama koje su ga voljele i koje je on volio, kao i onima koje su poštovale njega i koje je on poštovao. Kroz fotografije, Brakus prepričava priče žena koje su mu s povjerenjem otkrile dijelove svojih života. Izložba slavi žene koje su ga pratile kroz prijateljstvo, podršku i rad, koje su podarile ljepotu svijetu oko sebe i oplemenile njegov život. Ona ističe važnost žena koje su mu pomogle da sazre kao osoba i koje su ga inspirirale svojim životnim pričama. Ujedno je to i odavanje počasti ženi koja mu je podarila život.

6. Dani rane glazbe
2024-10-27 19:00 - 22:00 | Crkva Uznesenja Blažene Djevice Marije kod Kosog tornja
Prve večeri festivala, 6. listopada u 19 sati, nastupit će jedan od naših najoriginalnijih ansambala za ranu glazbu, Ansambl Responsorium s programom pod nazivom „Musica mundana, humana et instrumentalis – od inspiracije do manifestacije u glazbi 17. stoljeća“.
Na središnjem koncertu festivala, 27. listopada u 19 sati, nastupit će Trio Corrente.
Na završnom koncertu festivala, 3. studenog u 19 sati, uz festivalski ansambl Riječki barokni solisti – RiBaSol s programom „Večer Vivaldija“ nastupit će solisti Metod Sironić na traversu i gost večeri, poznati slovenski gitarist, lutnjist i teorbist Izidor Erazem Grafenauer.

Trio Corrente na Danima rane glazbe
2024-10-27 19:00 - 20:00 | Kosi toranj

My Buddy Moose u Palachu
2024-10-26 21:00 - 23:00 | Klub Palach, Rijeka
Koncertna promocija novog (petog po redu) albuma „Into the Grey“ je ujedno i proslava okruglih 20 godina benda.
Ulaznice su po pretprodajnoj cijeni od 10 eura dostupne u Dallas music shop Rijeka i putem sustava Entrio, a na dan koncerta cijena iznosi 13 eura.

AKCIJA SADNJE NA VOJAKU
2024-10-26 10:00 - 14:00 | južni dio Prilaza Vladimira Gortana
Akcija je dio inicijative stvaranja Parka dobrosusjedskih odnosa u okviru Riječkog programa lokalnog partnerstva. Započinje u 10 sati, a očekuje se da će trajati do 14 sati.
Većina ukrasnih grmova sadit će se na površinama uz zapadni dio ulice, dok je hortikulturno uređenje centralnog dijela Parka, zajedno s klupama, planirano za studeni. Organizatori pozivaju sudionike da ponesu rukavice i vrtni alat, ako ga imaju, a za glazbu i okrjepu volontera pobrinut će se donator, tvrtka Novi turizam d.o.o.

Glowing Globe u Galeriji Kortil: vodstvo izložbom i STEM radionica za djecu
2024-10-26 10:00 - 13:00 | Galerija Kortil
U sklopu aktualne izložbe „Glowing Globe 2024: Artificial Intelligence Art“ ovaj se tjedan održavaju dva popratna događanja – u četvrtak 24. listopada s početkom u 18:30 sati održat će se vodstvo u društvu kustosica Ingeborg Fulepp i Ivane Lučić, a u subotu 26. listopada od 10 do 13 sati održat će se još jedan VMB lab u Galeriji Kortil i to STEM A(I)RT radionica za djecu.
Radionica je namijenjena djeci od 9 do 13 godina, a u subotu će imati priliku naučiti osnove kodiranja kroz igru s robotićima, stvarati geometrijske oblike i simbole pomoću mTiny robotića, graditi rotirajuće skulpture s Lego WeDo 2.0 setovima, kreirati avanture i priče uz Indi Sphero robotiće, koristeći boje kao kodni jezik. Kroz kreativne i zabavne aktivnosti polaznici će spojiti umjetnost i tehnologiju, a na kraju radionice djeca će predstaviti svoja vlastita umjetnička djela. Voditelji radionice su Mateo Brajek i Natali Bosić, a prijave su otvorene na sljedećoj poveznici.

Otvoreno regionalno prvenstvo - Festival plivanja za osobe s invaliditetom
2024-10-26 10:00 - 13:00 | Bazeni Kantrida
Natjecanje će se održati na Bazenskom kompleksu Kantrida (Podkoludrić 2, Rijeka), a planirani početak natjecanja je u 11 sati, s prethodnim zagrijavanjem u 10 sati.

Događaj okuplja plivače različitih kategorija i stupnjeva invaliditeta, pružajući im priliku da pokažu svoje sportske vještine i natječu se u duhu zajedništva i sportskog duha.
